Избран е многократно да служи като представител във Федералната Камара на Депутатите, а така също е член на кабинета неколкократно, като заема различни правителствени постове. От 1905 до 1911 се съгласява да служи като Министър на Народното Просвещение в правителството под диктатурата на Порфирио Диас. По това време той инициира възстановяването на най-старото висше учебно заведение в Мексико – столичния университет Кралски и папски университет на Мексико. Под новата си форма той се ражда като Национален автономен университет на Мексико. Независимо от това че служи в кабинета на диктатора Диас, той никога не се опитва да прикрие истинските си либерални настроения и непиязън към всяка форма на диктатура. След свалянето на Диас и избирането на Франсиско И. Мадеро в самото начало на Мексиканската революция, Мадеро избира Сиера за посланик на страната в Испания. Сиера умира на поста си, служейки на родината си през 1912; тленните му останки са върнати в Мексико, където Мадеро устройва великолепно погребение на достойния патриот.